《栽杏》
明代·张弼

玉河东畔春坊里，借得閒斋寄此身。偶见移来山杏好，买栽不计客囊贫。

孤根原荷乾坤力，媆蕊都含雨露春。拟醉红云香雾底，曲江风景一番新。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。